ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 10/2560เรื่อง หลักเกณฑ์ เงื่อนไข และวิธีการเกี่ยวกับการลงทุนในหรือมีไว้ซึ่ง หน่วยลงทุนของกองทุนรวมอื่นที่บริษัทจัดการเดียวกันเป็น ผู้รับผิดชอบในการดําเนินการ อาศัยอํานาจตามความในมาตรา 118(1) และมาตรา 123 วรรคสองแห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 126/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 สํานักงานออกประกาศไว้ดังต่อไปนี้ข้อ ๑ ในประกาศนี้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "โครงการ" หมายความว่า โครงการจัดการกองทุนรวม"หนังสือชี้ชวน" หมายความว่า หนังสือชี้ชวนเสนอขายหน่วยลงทุนของกองทุนรวมข้อ ๒ ในการจัดการกองทุนรวม หากบริษัทจัดการลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการเพื่อเป็นทรัพย์สินของกองทุนรวมที่ไปลงทุน ให้บริษัทจัดการปฏิบัติให้เป็นไปตามหลักเกณฑ์ที่กําหนดไว้ในประกาศนี้ข้อ ๓ ประกาศนี้มิให้นํามาใช้บังคับกับการลงทุนของกองทุนรวมดังต่อไปนี้ (1) กองทุนรวมอสังหาริมทรัพย์ (2) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (3) กองทุนรวมเพื่อแก้ไขปัญหาในระบบสถาบันการเงิน (4) กองทุนรวมอสังหาริมทรัพย์และสิทธิเรียกร้อง (5) กองทุนรวมโครงสร้างพื้นฐานข้อ ๔ บริษัทจัดการอาจลงทุนในหรือมีไว้ซึ่งหน่วยลงทุนของกองทุนรวมอื่นที่ บริษัทจัดการเดียวกันเป็นผู้รับผิดชอบในการดําเนินการได้ เว้นแต่กองทุนรวมดังกล่าวมีลักษณะอย่างใดอย่างหนึ่งดังต่อไปนี้ (1) มีการลงทุนในหรือมีไว้ซึ่งหน่วยลงทุนของกองทุนรวมใด ๆ ที่บริษัทจัดการเดียวกันเป็นผู้รับผิดชอบในการดําเนินการ (2) เป็นกองทุนรวมตามข้อ 3(2) (3) และ(4)ข้อ ๕ ในการลงทุนในหรือมีไว้ซึ่งหน่วยลงทุนของกองทุนรวมอื่นเพื่อเป็นทรัพย์สินของกองทุนรวมที่ไปลงทุน ให้บริษัทจัดการดําเนินการตามหลักเกณฑ์ดังต่อไปนี้ (1) ไม่เรียกเก็บค่าธรรมเนียมการจัดการ ค่าธรรมเนียมการขายหรือรับซื้อคืนหน่วยลงทุน จากผู้ซื้อหน่วยลงทุน ผู้ถือหน่วยลงทุน ผู้ขายคืนหน่วยลงทุน หรือกองทุนรวมที่ไปลงทุนในลักษณะที่ซ้ําซ้อนกับการเรียกเก็บค่าธรรมเนียมของกองทุนรวมอื่น (2) เปิดเผยข้อมูลตามที่กําหนดในข้อ 6 และข้อ 7 (3) ไม่ใช้สิทธิออกเสียงในนามกองทุนรวมที่ไปลงทุนในกองทุนรวม มิให้นําความในวรรคหนึ่ง (3) มาใช้บังคับกับกรณีที่เป็นการลงทุนในหรือมีไว้ซึ่งหน่วยลงทุนของกองทุนรวมอื่นที่เป็นกองทุนรวมอสังหาริมทรัพย์ หรือกองทุนรวมโครงสร้างพื้นฐานข้อ ๖ ให้บริษัทจัดการระบุข้อมูลดังต่อไปนี้ไว้ในโครงการของกองทุนรวมที่ไปลงทุน (1) ข้อมูลเกี่ยวกับการลงทุนในหรือมีไว้ซึ่งหน่วยลงทุนในกองทุนรวมอื่นที่บริษัทจัดการเป็นผู้รับผิดชอบในการดําเนินการ พร้อมทั้งอัตราส่วนการลงทุนในกรณีดังกล่าวไว้ในส่วนนโยบายการลงทุนของกองทุนรวม (2) ข้อมูลเกี่ยวกับค่าธรรมเนียมตามข้อ 5(1) ไว้ในส่วนการเรียกเก็บค่าธรรมเนียมและค่าใช้จ่ายต่าง ๆ (3) ข้อมูลเกี่ยวกับการใช้สิทธิออกเสียงตามข้อ 5(3) ไว้ในส่วนการปฏิบัติการเกี่ยวกับการจัดการกองทุนรวมข้อ ๗ ให้บริษัทจัดการระบุข้อมูลดังต่อไปนี้ไว้ในส่วนสรุปข้อมูลสําคัญและ ส่วนข้อมูลกองทุนรวมในหนังสือชี้ชวนของกองทุนรวมที่ไปลงทุน (1) ข้อมูลที่แสดงให้เห็นถึงความเป็นไปได้ที่อาจก่อให้เกิดความขัดแย้งทางผลประโยชน์ และมาตรการป้องกันและจัดการความขัดแย้งทางผลประโยชน์ที่มีประสิทธิภาพ (2) ข้อมูลการเก็บค่าธรรมเนียมตามข้อ 5(1) (3) ข้อมูลเกี่ยวกับการลงทุนในหรือมีไว้ซึ่งหน่วยลงทุนในกองทุนรวมอื่นตามข้อ 6(1)ข้อ ๘ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไป ผู้มีอํานาจลงนาม - ประกาศ ณ วันที่ 14 กุมภาพันธ์ พ.ศ. 2560 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์